<classify> HUZUNI imetanda baada ya fi limbi ya mwisho ya mwamuzi kuashiria kumalizika kwa mchezo wa kutafuta kufuzu fainali za michuano ya Kombe la Mataifa Afrika Afcon kati ya Taifa Stars dhidi ya Lesotho uliochezwa kwenye Uwanja wa Setsoto mjini Maseru huku Stars ikifungwa bao 1-0 jana.Stars ilihitaji ushindi kujihakikishia kufuzu fainali hizo zitakazofanyika Cameroon mwakani, lakini matokeo ya jana yameiweka pagumu ambapo sasa itahitaji ushindi katika mechi ya mwisho dhidi ya Uganda, Machi mwakani huku ikiomba Cape Verde iifunge Lesotho.Matokeo ya jana yamefanya ugumu katika kundi L, kwani sasa timu zote tatu zinaweza kuungana na Uganda kufuzu fainali hizo endapo zitachanga karata vizuri. Uganda ilishakata tiketi ya kufuzu kwa mara ya pili mfululizo tangu juzi ilipoifunga Cape Verde bao 1-0 nyumbani Kampala, ambapo imefikisha pointi 13 ambazo haziwezi kufikiwa na timu yoyote.Msimamo wa kundi hilo ulivyo baada ya mechi za jana, Stars na Lesotho zote zina pointi 5 na Cape Verde inashika mkia ikiwa na pointi nne. Hivyo Stars isiposhinda dhidi ya Uganda, na Cape Verde ikaifunga Lesotho maana yake Cape Verde itafuzu.Katika mechi ya jana, Stars ilionekana kucheza vibaya kuanzia mwanzo mpaka mwisho wa mchezo na hasa sehemu ya kiungo iliyoonekana kukosa mawasiliano, hali iliyofanya wapinzani wao kufika langoni kwa Stars mara kwa mara, huko Stars wakiwa hawafiki kwa wapinzani wao.Bao la Nkau Lerotholi alililofunga dakika ya 76 kwa kichwa akimalizia mpira wa kona liliizamisha Taifa Stars na kuacha simanzi kwa Watanzania waliokuwa wakifuatilia mechi hiyo kupitia runinga, radio na mitandao ya kijamii. Dalili za Taifa Stars kupoteza mechi ya jana zilionekana mapema kutokana na kuzidiwa na wenyeji na kuanza kukosa mabao ya  <topic>: MICHEZO 